Αναγνώριση Ιδιωτικών Φορέων Πιστοποίησης Γεωργικών Προϊόντων ή Συστημάτων
Έντυπο Αίτησης για την Αναγνώριση και Επίβλεψη ιδιωτικού φορέα πιστοποίησης γεωργικών προϊόντων ή συστημάτων.
Κατάθεση από τον αιτούντα (δια ζώσης ή ταχυδρομικά)
Να διαθέτει έδρα νομίμως εγκατεστημένη στην ημεδαπή ή σε άλλο κράτος μέλος της Ευρωπαϊκής Ένωσης.
Να διαθέτει πιστοποιητικό διαπίστευσης από το Ε.ΣΥ.Δ ή άλλο Φορέα Διαπίστευσης μέλος της σχετικής Συμφωνίας Αμοιβαίας Αναγνώρισης (MLA) της Ευρωπαϊκής Συνεργασίας για τη Διαπίστευση (ΕΑ), για το πεδίο που αιτείται εγγραφή στο μητρώο του ΕΛΓΟ-ΔΗΜΗΤΡΑ. Φορείς που δε διαθέτουν Πιστοποιητικό Διαπίστευσης, για το πεδίο εγγραφής στο Μητρώο, δύνανται κατ` εξαίρεση να τους χορηγείται προσωρινή εγγραφή για ανώτατο χρονικό διάστημα ενός (1) έτους, εφόσον πληρούν τις υπόλοιπες προϋποθέσεις και έχουν σχεδιάσει και εγκαταστήσει σύστημα ποιότητας σύμφωνα με τις απαιτήσεις των προτύπων ΕΝ 45011 ή/και ΕΝ 45012 ή/και ISO/IEC 66 για το εν λόγω πεδίο εγγραφής. Εντός του ως άνω χρονικού διαστήματος οι προαναφερόμενοι Φορείς οφείλουν να προσκομίσουν στον ΕΛΓΟ-ΔΗΜΗΤΡΑ το Πιστοποιητικό Διαπίστευσης.
Ο αιτών να είναι κάτοχος κωδικών TAXISnet.
Να διαθέτει επίσημο κωδικοποιημένο Καταστατικό, με τις τυχόν τροποποιήσεις του και εσωτερικό Κανονισμό Λειτουργίας, καθώς επίσης και να αποδεικνύεται η επίσημη νόμιμη εκπροσώπησή του.
Οι επιθεωρητές - ελεγκτές - εμπειρογνώμονες που απασχολεί να είναι εγγεγραμμένοι στο Μητρώο Επιθεωρητών του ΕΛΓΟ-ΔΗΜΗΤΡΑ με εξειδίκευση στο πεδίο εγγραφής. Οι προϋποθέσεις ένταξης στο Μητρώο, ανά κατηγορία, τα δικαιώματα και οι υποχρεώσεις θα καθορίζονται με απόφαση του Υπουργού Αγροτικής Ανάπτυξης και Τροφίμων. Μέχρι την ενεργοποίηση του εν λόγω Μητρώου οι επιθεωρητές - ελεγκτές - εμπειρογνώμονες θα αξιολογούνται από τη διμελή Επιτροπή Αναγνώρισης και Επίβλεψης του άρθρου 6 της Κοινής Υπουργικής Απόφασης 267623/2007.
Να διασφαλίζει ότι η αξιολόγηση της συμμόρφωσης της ελεγχόμενης από αυτόν επιχείρησης/εκμετάλλευσης πραγματοποιείται, για τις ανάγκες της επίβλεψης, σύμφωνα με τις απαιτήσεις των τυποποιητικών εγγράφων και των κατευθυντήριων οδηγιών που εκδίδει ή/και αναγνωρίζει ο ΕΛΓΟ-ΔΗΜΗΤΡΑ για το πεδίο εγγραφής.
Να αποδεικνύει συμμόρφωση με την παρούσα απόφαση και τις κατευθυντήριες οδηγίες και κανονισμούς που εκδίδει ή/και αναγνωρίζει ο ΕΛΓΟ-ΔΗΜΗΤΡΑ.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Η διαδικασία αφορά στην αναγνώριση των ιδιωτικών Φορέων που δραστηριοποιούνται στην πιστοποίηση της εφαρμογής των τυποποιητικών εγγράφων (πρότυπα AGRO, κ.ά) που συντάσσει, εκδίδει ή/και αναγνωρίζει ο Ελληνικός Γεωργικός Οργανισμός «ΔΗΜΗΤΡΑ» (ΕΛΓΟ «ΔΗΜΗΤΡΑ»). Απευθύνεται σε επιχειρήσεις και νομικά πρόσωπα.
Τέλη Αναγνώρισης €4.800* συν Φ.Π.Α. (για κάθε επιπλέον του ενός πεδίου εγγραφής οι ανθρωποημέρες που απαιτούνται προσαυξάνονται κατά 50%, συμπαρασύροντας το κόστος (Υπουργική Απόφαση 132519/2011).
Για την απόδειξη της έδρας νομίμως εγκατεστημένη στην ημεδαπή ή σε άλλο κράτος μέλος της Ευρωπαϊκής Ένωσης: (α) Τεκμηρίωση έδρας εγκατάστασης στην Ελλάδα, (β) Βεβαίωση έναρξης σχετικής δραστηριότητας από την αρμόδια Δ.Ο.Υ..
Για το πιστοποιητικό διαπίστευσης, απαιτούνται τα κάτωθι: (α) Πιστοποιητικό Διαπίστευσης για όλα τα πεδία εγγραφής, (β) Δήλωση πεδίων για τα οποία δεν υπάρχει Πιστοποιητικό Διαπίστευσης και εάν για αυτά υπάρχει σύστημα ποιότητας σύμφωνα με τις απαιτήσεις των προτύπων EN 45011 ή/και ΕΛΟΤ EN ISO/IEC 17021, (γ) Εγχειρίδιο Συστήματος Ποιότητας κατά ΕΝ 45011 ή/και ΕΛΟΤ EN ISO/IEC 17021, για πεδία για τα οποία δεν υπάρχει Πιστοποιητικό Διαπίστευσης, (δ) Πίνακας εγγράφων του Συστήματος Ποιότητας κατά ΕΝ 45011 ή/και ΕΛΟΤ EN ISO/IEC 17021, (ε) Κανονισμό Πιστοποίησης για κάθε πεδίο εγγραφής, (στ) Διαδικασία Ελέγχου/Επιθεώρησης και Πιστοποίησης για κάθε πεδίο εγγραφής, (η) Τεκμηρίωση συνεργασίας με διαπιστευμένα εργαστήρια της ημεδαπής ή αλλοδαπής, τα οποία καλύπτουν τη δυνατότητα εκτέλεσης των προβλεπομένων αναλύσεων που υποχρεούται να διενεργεί ο Φορέας.
Πίνακας των απασχολούμενων επιθεωρητών - ελεγκτών - εμπειρογνωμόνων (Ονοματεπώνυμο – Ειδικότητα – Σχετική Εμπειρία).
Γενική Δήλωση με την αίτηση ότι έλαβε γνώση της σχετικής ΚΥΑ για τις προϋποθέσεις περί (α) διασφάλισης ότι η αξιολόγηση της συμμόρφωσης της ελεγχόμενης από αυτόν επιχείρησης/εκμετάλλευσης πραγματοποιείται, για τις ανάγκες της επίβλεψης, είναι σύμφωνη με τις απαιτήσεις των τυποποιητικων εγγράφων και των κατευθυντήριων οδηγιών που εκδίδει ή/και αναγνωρίζει ο ΕΛΓΟ-ΔΗΜΗΤΡΑ για το πεδίο εγγραφής, (β) περί απόδειξης της συμμόρφωσης με την σχετική απόφαση και τις κατευθυντήριες οδηγίες και κανονισμούς που εκδίδει ή/και αναγνωρίζει ο ΕΛΓΟ-ΔΗΜΗΤΡΑ.
Πίνακας αιτούντων επιχειρήσεων/εκμεταλλεύσεων, ανά πεδίο εγγραφής, κατά την ημερομηνία υποβολής της αίτησης με στοιχεία σχετικά με είδος καλλιεργειών, περιοχή/ές, μονάδες, αριθμό αγροτεμαχίων, αριθμό παραγωγών, μέγεθος καλλιέργειας, ζωικό κεφάλαιο, ετήσιο όγκο παραγωγής προϊόντων κλπ.
Επίσημο αντίγραφο Καταστατικού και των τροποποιήσεών του και σχετικό πιστοποιητικό περί των γενομένων τροποποιήσεων του Φορέα
Τεκμηρίωση επίσημης νόμιμης εκπροσώπησης του Φορέα Πιστοποίησης
Οργανόγραμμα με αναφορές στα ονόματα και τις ιδιότητες των προσώπων που κατέχουν τις προβλεπόμενες διοικητικές θέσεις, καθώς και των επιτροπών και συμβουλίων που λειτουργούν στο Φορέα.
Στην περίπτωση που δεν υπάρχει, συνυποβάλλεται δήλωση του Φορέα που αναφέρει σε ποια λοιπά κατατεθειμένα έγγραφα εμπεριέχεται η περιγραφή της εσωτερικής του λειτουργίας.
Διεύθυνση πιστοποίησης και προδιαγραφών
Τροποποίηση της παρ. 4 του άρθρου 6 της ΚΥΑ 267623/2007 - Συγκρότηση διμελούς επιτροπής του ΕΛΓΟ Δήμητρα για την αναγνώριση και επίβλεψη φορέα. Συμπλήρωση της παρ. 6 του άρθρου 8 της ΚΥΑ 267623/2007 - Επιθεώρηση επίβλεψης φορέα.
Τροποποίηση άρθρου 2 ΚΥΑ 368/45661/2013 (Παράταση ισχύος αναγνώρισης φορέα).
Σύσταση Οργανισμού «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ − ΔΗΜΗΤΡΑ» και συγχώνευση εποπτευόμενων από το Υπουργείο Αγροτικής Ανάπτυξης και Τροφίμων νομικών προσώπων.
Μετονομασία του Περιφερειακού Κέντρου Ποιοτικού Ελέγχου, Τυποποίησης και Ταξινόμησης Βάμβακος Θεσσαλίας σε Εθνικό Κέντρο Ποιοτικού Ελέγχου, Ταξινόμησης και Τυποποίησης Βάμβακος.
Οργανισμός του Ελληνικού Γεωργικού Οργανισμού – ΔΗΜΗΤΡΑ − (ΕΛ.Γ.Ο.−ΔΗΜΗΤΡΑ) − Ν.Π.Ι.Δ.
Τροποποίηση της αριθμ. 188763/10−10−2011 κοινής υπουργικής απόφασης.
Καθορισμός τελών που καταβάλλονται στον Οργανισμό Πιστοποίησης και Επίβλεψης Γεωργικών Προϊόντων (Ο.Π.Ε.ΓΕ.Π.) για τις υπηρεσίες αναγνώρισης και επίβλεψης ιδιωτικών Φορέων πιστοποίησης γεωργικών προϊόντων ή συστημάτων.
Απλούστευση διοικητικών διαδικασιών αρμοδιότητας Υπουργείου Αγροτικής Ανάπτυξης και Τροφίμων και ένταξή τους στο σύστημα πληροφόρησης και διεκπεραίωσης των Κέντρων Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ).
Τροποποίηση της αριθ. 155515/6−5−2011 (ΦΕΚ 1245 Β΄) κοινής υπουργικής απόφασης.
Καθορισμός πλαισίου επίβλεψης ιδιωτικών φορέων πιστοποίησης γεωργικών προϊόντων ή συστημάτων και εγγραφής σε επίσημο μητρώο τηρούμενο από τον Ο.Π.Ε.ΓΕ.Π.. Το άρθρο 5 τροποποιήθηκε με το άρθρο 2 της 136548/2011 Κοινής Υπουργικής Απόφασης (Β΄ 731).
Η ένσταση υποβάλλεται στον ΕΛΓΟ Δήμητρα και εξετάζεται από την Επιτροπή Ενστάσεων του άρθρου 16 της ΚΥΑ 267623/2007. Σε περίπτωση παρέλευσης άπρακτης της ανωτέρω προθεσμίας, η αίτηση του ενδιαφερομένου εγκρίνεται σιωπηρώς (παρ. 4 του άρθρου 14 του ν. 3844/2010, Α΄ 63) και ο ενδιαφερόμενος, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή (παρ. 4 του άρθρου 10 του ν. 3230/2004, Α΄ 44).
Ο Φορέας υποβάλλει ηλεκτρονικά στον ΕΛΓΟ-ΔΗΜΗΤΡΑ ή στο ΚΕΠ-ΕΚΕ (στο ΚΕΠ-ΕΚΕ υποβάλλεται και με φυσική παρουσία) το ειδικό έντυπο Αίτησης, υπογεγραμμένο και σφραγισμένο από τον Φορέα (νόμιμο εκπρόσωπο ή εξουσιοδοτημένο από αυτόν πρόσωπο) και συνοδευόμενο από τα δικαιολογητικά που προβλέπονται σε αυτό. Η Αίτηση και όλα τα δικαιολογητικά υποβάλλονται υποχρεωτικά σε ηλεκτρονική μορφή. Στην περίπτωση υποβολής σε ΚΕΠ-ΕΚΕ, τα δικαιολογητικά προωθούνται μέσω αυτού στον ΕΛΓΟ-Δήμητρα.
Η Επιτροπή Αναγνώρισης του ΕΛΓΟ-ΔΗΜΗΤΡΑ εξετάζει την πληρότητα της Αίτησης και τα δικαιολογητικά που συνυποβάλλονται και την αξιολογεί.
Εάν διαπιστωθούν ελλείψεις ή εντοπιστούν στοιχεία για τα οποία απαιτούνται περαιτέρω διευκρινήσεις, ο ΕΛΓΟ-ΔΗΜΗΤΡΑ ενημερώνει εγγράφως το Φορέα, ο οποίος οφείλει να απαντήσει εγγράφως το αργότερο εντός δεκαπέντε (15) εργάσιμων ημερών από την παραλαβή της σχετικής ειδοποίησης
Εάν ο Φορέας δεν ανταποκριθεί εντός του καθορισμένου χρονικού διαστήματος ή αν και μετά την ως άνω διαδικασία διαπιστωθεί ότι εξακολουθούν να υφίστανται λόγοι που δεν επιτρέπουν τη συνέχιση της διαδικασίας αναγνώρισης, η Επιτροπή Αναγνώρισης εισηγείται στο Συμβούλιο Αναγνώρισης να τεθεί η αίτηση του Φορέα στο αρχείο.
Το Συμβούλιο Αναγνώρισης εισηγείται σχετικά στο Διοικητικό Συμβούλιο του ΕΛΓΟ-ΔΗΜΗΤΡΑ
Το Διοικητικό Συμβούλιο του ΕΛΓΟ-ΔΗΜΗΤΡΑ εξετάζει την εισήγηση του Συμβουλίου Αναγνώρισης και αποφασίζει για την υποβολή σχετικής αιτιολογημένης γνώμης στον Υπουργό Αγροτικής Ανάπτυξης και Τροφίμων.
Η αιτιολογημένη γνώμη του Διοικητικού Συμβουλίου διαβιβάζεται στον Υπουργό Αγροτικής Ανάπτυξης και Τροφίμων, μέσω των συναρμοδίων Γενικών Διευθύνσεων του Υπουργείου.
Ο Υπουργός Αγροτικής Ανάπτυξης και Τροφίμων αποφασίζει σχετικά.
Αν δεν διαπιστωθούν ελλείψεις, η Επιτροπή Αναγνώρισης προγραμματίζει τη διενέργεια επιθεώρησης του Φορέα σύμφωνα με τα κριτήρια και τα σχήματα ελέγχου που καθορίζει ο ΕΛΓΟ-ΔΗΜΗΤΡΑ.
Η Επιτροπή Αναγνώρισης σε συνεννόηση με το Φορέα αποφασίζει την ημερομηνία διεξαγωγής της επιθεώρησης και αποστέλλει στο Φορέα το πρόγραμμα της επιθεώρησης, τουλάχιστον πέντε (5) εργάσιμες ημέρες πριν τη διενέργεια της εν λόγω επιθεώρησης.
Ο Φορέας αποστέλλει τη γραπτή αποδοχή του προγράμματος επιθεώρησης και κοινοποιεί στην Επιτροπή Αναγνώρισης το πρόγραμμα επιθεωρήσεων στις επιχειρήσεις / εκμεταλλεύσεις που διενεργεί ο ίδιος. Σε αντίθετη περίπτωση ζητά εγγράφως μέσω του νομίμου εκπροσώπου του, εντός τριών (3) εργάσιμων ημερών από την κοινοποίηση του προγράμματος επιθεώρησης, με τεκμηριωμένη αιτιολόγηση, την αντικατάσταση μέλους ή μελών της Επιτροπής Αναγνώρισης, εφόσον συντρέχουν σοβαροί λόγοι.
Στην περίπτωση αιτήματος αντικατάστασης μέλους ή μελών της Επιτροπής Αναγνώρισης, ο ΕΛΓΟ-ΔΗΜΗΤΡΑ αξιολογεί το υποβληθέν αίτημα και εφόσον τούτο γίνει αποδεκτό, μεριμνά για τον επανακαθορισμό της σύνθεσης της ομάδας επιθεώρησης και αποστέλλει εκ νέου πρόγραμμα επιθεώρησης.
Η Επιτροπή Αναγνώρισης παρίσταται στις επιθεωρήσεις που διενεργεί ο Φορέας στις επιχειρήσεις/εκμεταλλεύσεις, σύμφωνα με το πρόγραμμα επιθεωρήσεων, προκειμένου να αξιολογήσει τη διαδικασία της επιθεώρησης καθώς και το έργο των επιθεωρητών του Φορέα. Στην περίπτωση που στο στάδιο αυτό ο Φορέας δε διαθέτει επιχείρηση/εκμετάλλευση προς επιθεώρηση, ο φορέας υποχρεούται να ενημερώσει τον ΕΛΓΟ-ΔΗΜΗΤΡΑ ώστε η Επιτροπή Αναγνώρισης να παρίσταται στην πρώτη επιθεώρηση που θα διενεργήσει, και η διαδικασία συνεχίζεται για τη χορήγηση προσωρινής αναγνώρισης για ανώτατο χρονικό διάστημα ενός (1) έτους.
Η Επιτροπή Αναγνώρισης συντάσσει Έκθεση Επιθεώρησης στην οποία καταχωρεί τα ευρήματά της και τα παρουσιάζει στο Φορέα προς συνυπογραφή.
Η Έκθεση Επιθεώρησης συνυπογράφεται υποχρεωτικά από το νόμιμο εκπρόσωπο του Φορέα, υποδηλώνοντας την αποδοχή του περιεχομένου της. Τυχόν επιφυλάξεις και αντιρρήσεις του Φορέα μπορούν να αναφερθούν στο σχετικό εδάφιο του εντύπου. Άρνηση συνυπογραφής της Έκθεσης από τον Φορέα, συνεπάγεται την αρνητική εισήγηση της Επιτροπής Αναγνώρισης για την αποδοχή του Φορέα.
Αντίγραφο της Έκθεσης Επιθεώρησης παραδίδεται στο Φορέα και το πρωτότυπο υποβάλλεται στον ΕΛΓΟ-ΔΗΜΗΤΡΑ.
Ο Φορέας υποβάλλει, εντός δέκα (10) εργάσιμων ημερών από την ημερομηνία παράδοσης σε αυτόν του αντιγράφου της Έκθεσης Επιθεώρησης, διορθωτικές ενέργειες καθώς και το χρόνο υλοποίησης τους, για τα ευρήματα αυτά.
Η Επιτροπή Αναγνώρισης οφείλει εντός δέκα (10) εργάσιμων ημερών να ενημερώσει το Φορέα για την αποδοχή ή μη των προτεινόμενων διορθωτικών ενεργειών και του χρόνου υλοποίησης τους.
Στην περίπτωση μη αποδοχής των διορθωτικών ενεργειών, ο Φορέας υποχρεούται εντός πέντε (5) εργάσιμων ημερών να αποστείλει εκ νέου διορθωτικές ενέργειες για αξιολόγηση τους από την Επιτροπή Αναγνώρισης.
Η Επιτροπή Αναγνώρισης εντός πέντε (5) εργάσιμων ημερών αξιολογεί τις νέες διορθωτικές ενέργειες. Η επαλήθευση της υλοποίησης των διορθωτικών ενεργειών μπορεί να πραγματοποιηθεί είτε με διοικητικό έλεγχο αντικειμενικών αποδείξεων είτε με διενέργεια επιθεώρησης.
Η Επιτροπή Αναγνώρισης προβαίνει σε εισήγηση για την αναγνώριση του Φορέα. Στην περίπτωση μη αποδοχής των διορθωτικών ενεργειών, ή σε περίπτωση που διαπιστωθεί ότι δεν υλοποιήθηκαν από το Φορέα οι διορθωτικές ενέργειες ή ότι αυτές δεν υλοποιήθηκαν εντός του καθορισμένου χρονικού διαστήματος, η εισήγηση είναι αρνητική.
Η Επιτροπή Αναγνώρισης υποβάλει την εισήγηση στην αρμόδια Διεύθυνση του ΕΛΓΟ-ΔΗΜΗΤΡΑ.
Η αρμόδια Διεύθυνση του ΕΛΓΟ-ΔΗΜΗΤΡΑ αποστέλλει την εισήγηση με τον πλήρη φάκελο στο Συμβούλιο Αναγνώρισης.
Το Συμβούλιο Αναγνώρισης εξετάζει τον φάκελο του Φορέα και εισηγείται σχετικά στο Διοικητικό Συμβούλιο του ΕΛΓΟ-ΔΗΜΗΤΡΑ για την έκδοση από αυτό αιτιολογημένης γνώμης για την αναγνώριση ή μη του Φορέα.
Το Διοικητικό Συμβούλιο του ΕΛΓΟ-ΔΗΜΗΤΡΑ εκδίδει αιτιολογημένη γνώμη για την αναγνώριση και εγγραφή ή μη του Φορέα στο Μητρώο, καθώς και τη διάρκεια ισχύος της αναγνώρισης, η οποία είναι τρία (3) έτη ή, σε ειδικές περιπτώσεις, μικρότερη και ενημερώνει σχετικά την αρμόδια Δ/νση του ΕΛΓΟ-ΔΗΜΗΤΡΑ.
Στην περίπτωση που το Διοικητικό Συμβούλιο εκδίδει αιτιολογημένη γνώμη για τη μη αναγνώριση του Φορέα, ενημερώνεται γραπτά ο Φορέας, ο οποίος μπορεί να ασκήσει τεκμηριωμένη ένσταση.
Στην περίπτωση που το Διοικητικό Συμβούλιο εκδίδει αιτιολογημένη γνώμη για την αναγνώριση του Φορέα, αυτή διαβιβάζεται στον Υπουργό Αγροτικής Ανάπτυξης και Τροφίμων, μέσω των συναρμοδίων Γενικών Διευθύνσεων του Υπουργείου.
Ο Υπουργός Αγροτικής Ανάπτυξης και Τροφίμων αποφασίζει για την αναγνώριση του Φορέα. Η απόφαση του Υπουργού ΑΑΤ διαβιβάζεται στο Φορέα και κοινοποιείται στον ΕΛΓΟ-ΔΗΜΗΤΡΑ.
Διενεργείται η Επιθεώρηση στην έδρα του φορέα, καθώς και στις τυχόν περιφερειακές μονάδες του Φορέα. Σημειώνεται πως κατά τη διάρκεια της επιθεώρησης, οφείλει να παρίσταται ο νόμιμος εκπρόσωπος του Φορέα ή εξουσιοδοτημένος εκπρόσωπος του, ο οποίος υποχρεούται να παρέχει στην Επιτροπή Αναγνώρισης κάθε στοιχείο για τη διευκόλυνση του έργου της.
Αποστολή αίτησης στο αρχείο (μη ανταπόκριση Φορέα ή διαπίστωση λόγων που δεν επιτέπουν συνέχιση)
Εξέταση εισήγησης από το Δ.Σ. του ΕΛΓΟ ΔΗΜΗΤΡΑ
Προώθηση αιτιολογημένης γνώμης του Δ.Σ. του ΕΛΓΟ-ΔΗΜΗΤΡΑ
Απόφαση του Υπουργού Αγροτικής Ανάπτυξης και Τροφίμων
Διενέργεια επιθεώρησης (σε περίπτωση μη διαπίστωσης ελλείψεων)
Αξιολόγηση αιτήματος του Φορέα περί αντικατάστασης μέλους ή μελών της Επιτροπής Αναγνώρισης από τον ΕΛΓΟ-ΔΗΜΗΤΡΑ
Διενέργεια επιθεώρησης στην έδρα του Φορέα
Συνυπογραφή έκθεσης επιθεώρησης από τον ενδιαφερόμενο Φορέα
Παροχή αντιγράφου της έκθεσης επιθεώρησης στο Φορέα και πρωτοτύπου στον ΕΛΓΟ-ΔΗΜΗΤΡΑ
Υποβολή τυχόν διορθωτικών ενεργειών από τον Φορέα
Αποδοχή ή μη των διορθωτικών ενεργειών από τον ΕΛΓΟ-ΔΗΜΗΤΡΑ
Αρνητική εισήγηση Επιτροπής Αναγνώρισης επί των νέων διορθωτικών ενεργειών
Υποβολή θετικής ή αρνητικής εισήγησης της Επιτροπής Αναγνώρισης στη Διεύθυνση του ΕΛΓΟ-ΔΗΜΗΤΡΑ
Αποστολή εισήγησης με τον πλήρη φάκελο στο Συμβούλιο Αναγνώρισης
Εξέταση φακέλου Φορέα από το Συμβούλιο Αναγνώρισης και σύνταξη σχετικής εισήγησης
Έκδοση αιτιολογημένης γνώμης για την αναγνώριση και εγγραφή ή μη του Φορέα στο Μητρώο από το Δ.Σ. ΕΛΓΟ-ΔΗΜΗΤΡΑ
Ενημέρωση Φορέα για αρνητική αιτιολογημένη γνώμη
Ηλεκτρονική Υποβολή Αίτησης και Δικαιολογητικών
Ολοκληρωμένη Διαχείριση στη Γεωργική Παραγωγή